Source: http://docplayer.hu/4943655-S-z-egedi-tudomanyegyetem.html
Timestamp: 2018-11-21 08:46:46
Document Index: 14944276

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

1 S Z EGEDI TUDOMÁNYEGYETEM S Z AB Á L Y Z AT H AL L G A T Ó I J O G O R V O S L AT I K É R E L M E K B E N Y Ú J T Á S Á N AK É S E L B Í R Á L Á S Á N AK R E N D J É R Ő L Szeged, június 30.
3 2011. évi CCIV. törvény a nemzeti felsőoktatásról A hallgatói jogorvoslati kérelmek benyújtásának és elbírálásának rendjéről 1 Jogszabályi emlékeztető Nftv. 57. (2) A felsőoktatási intézmény a hallgatóval kapcsolatos döntéseit e törvényben, kormányrendeletben és a szervezeti és működési szabályzatban meghatározott esetben, valamint ha a hallgató kéri írásban közli a hallgatóval. A felsőoktatási intézmény hallgatóval kapcsolatos döntése jogerős, ha a hallgató a (3) bekezdésben meghatározott határidőn belül nem nyújt be jogorvoslati kérelmet, vagy a kérelem benyújtásáról lemondott. (3) A hallgató a felsőoktatási intézmény döntése vagy intézkedése, illetve intézkedésének elmulasztása (a továbbiakban együtt: döntés) ellen a közléstől, ennek hiányában a tudomására jutásától számított tizenöt napon belül jogorvoslattal élhet, kivéve a tanulmányok értékelésével kapcsolatos döntést. Eljárás indítható a tanulmányok értékelésével kapcsolatos döntés ellen is, ha a döntés nem a felsőoktatási intézmény által elfogadott követelményekre épült, illetve a döntés ellentétes a felsőoktatási intézmény szervezeti és működési szabályzatában foglaltakkal, vagy megszegték a vizsga megszervezésére vonatkozó rendelkezéseket. Nftv. 58. (4) A jogorvoslati eljárás rendjét a felsőoktatási intézmény szervezeti és működési szabályzatában a jelen törvényben és a Kormány rendeletében meghatározott keret között szabályozza. Nftv. 57. (4) A jogorvoslati kérelem elbírálója nem lehet az, a) aki a megtámadott döntést hozta, vagy a döntéshozatalt elmulasztotta, b) aki az a) pontban megjelölt személy közeli hozzátartozója, c) akitől az ügy tárgyilagos elbírálása nem várható el. (5) A jogorvoslati kérelem tárgyában a felsőoktatási intézmény a következő határozatokat hozhatja: a) a kérelmet elutasítja, b) a döntés elmulasztóját döntéshozatalra utasítja, c) a döntést megváltoztatja, d) a döntést megsemmisíti, és a döntéshozót új eljárás lefolytatására utasítja. Ket (2) Ha a másodfokú döntés meghozatalához nincs elég adat, vagy az első fokú döntés meghozatalát követően új tény merül fel, vagy egyébként a tényállás további tisztázása szükséges, a másodfokú döntést hozó hatóság a döntés megsemmisítése mellett az ügyben első fokú döntést hozó hatóságot végzésben új eljárásra utasíthatja, vagy a kiegészítő bizonyítási eljárás lefolytatását maga végzi el, és ennek alapján dönt. (4) A megismételt eljárásban az első fokú döntést hozó hatóságot a másodfokú végzés rendelkező része és indokolása köti. Ket. 71. (1) A hatóság az (5) és (6) bekezdésben meghatározott kivétellel az ügy érdemében határozatot hoz, az eljárás során felmerült minden más kérdésben végzést bocsát ki. (2) Törvény vagy kormányrendelet eltérő rendelkezése hiányában, ha az ügyfél kérelme jog megszerzésére irányul és ellenérdekű ügyfél az első fokú eljárásban nem vett részt, a) az ügyfelet megilleti a kérelmezett jog gyakorlása, ha a hatóság az előírt határidőben nem hoz döntést, b) a szakhatóság hozzájárulását megadottnak kell tekinteni, ha a szakhatóság az előírt határidőn belül nem ad ki állásfoglalást. (4) A (2) bekezdésben szabályozott esetekben a megszerzett jogot rá kell vezetni a kérelemre, továbbá kérelemre annak az ügyfél birtokában levő másolati példányára, vagy a hatóságnál levő példányról az ügyfél részére másolatot kell kiadni. Ket. 72. (1) A határozatnak ha jogszabály további követelményt nem állapít meg tartalmaznia kell a) az eljáró hatóság megnevezését, az ügy számát és ügyintézőjének nevét, b) a jogosult vagy kötelezett ügyfél nevét és lakcímét vagy székhelyét, továbbá az ügyfél által a kérelemben megadott, személyazonosítására szolgáló adatot, c) az ügy tárgyának megjelölését, d) a rendelkező részben da) a hatóság döntését, továbbá a jogorvoslat lehetőségéről, benyújtásának helyéről és határidejéről, valamint a jogorvoslati eljárásról, bírósági felülvizsgálat esetén a tárgyalás tartása iránti kérelem lehetőségéről való tájékoztatást, db) a szakhatóság megnevezését és állásfoglalása rendelkező részét, dc) az eljárás lefolytatásáért fizetendő illetéknek vagy díjnak az ügyfél vagy központi költségvetés részére történő megfizetésre vonatkozó döntést, dd) az eljárási költség megállapítását, ha arról a hatóság nem külön dönt, de) az eljárási költségek viseléséről szóló döntést, ha arról a hatóság nem külön dönt,
4 2 A hallgatói jogorvoslati kérelmek benyújtásának és elbírálásának rendjéről df) a kötelezettség teljesítésének határnapját vagy határidejét és az önkéntes teljesítés elmaradásának jogkövetkezményeit, ideértve a fizetési kötelezettséget megállapító döntésben a késedelmipótlékfizetési kötelezettségről és annak mértékéről szóló tájékoztatást, valamint a 131. (1a) bekezdés szerinti esetben a közérdekű munkával való megváltás szabályaival kapcsolatos tájékoztatást, dg) a határozatban megállapított fizetési kötelezettség és a fellebbezési illeték vagy díj mértékéről és megfizetésének, lerovásának módjairól szóló tájékoztatást, e) az indokolásban ea) a megállapított tényállást és az annak alapjául elfogadott bizonyítékokat, eb) az ügyfél által felajánlott, de mellőzött bizonyítást és a mellőzés indokait, ec) a mérlegelési, méltányossági jogkörben hozott határozat esetén a mérlegelésben, a méltányossági jogkör gyakorlásában szerepet játszó szempontokat és tényeket, ed) a szakhatósági állásfoglalás indokolását, valamint a szakhatósági megkeresés mellőzésének okát, ee) az ügyintézési határidő túllépése esetén az ügyintézési határidő leteltének napját, valamint az arról szóló tájékoztatást, hogy az ügyintézési határidőt mely, az ügyfélnek vagy az eljárás egyéb résztvevőjének felróható okból nem tartotta be, vagy hogy a 33/A. alkalmazásának van helye, ef) azokat a jogszabályhelyeket, amelyek alapján a hatóság a határozatot hozta, eg) a hatóság hatáskörét és illetékességét megállapító jogszabályra történő utalást, f) a döntéshozatal helyét és idejét, a hatáskör gyakorlójának nevét, hivatali beosztását, valamint a döntés kiadmányozójának a nevét, hivatali beosztását, ha az nem azonos a hatáskör gyakorlójával, g) a döntés kiadmányozójának aláírását és a hatóság bélyegzőlenyomatát. (2) A végzésnek ha jogszabály további követelményt nem állapít meg tartalmaznia kell az (1) bekezdés a) c) pontjában, d) pont da), df) és dg)alpontjában, e) pont ec), ef) és eg) alpontjában, f) és g) pontjában meghatározott tartalmi elemeket. Az eljárást megszüntető végzésnek tartalmaznia kell az (1) bekezdés d) pont dc) de) alpontjában, valamint e) pont ee) alpontjában meghatározott tartalmi elemeket is. (4) Indokolást és jogorvoslatról való tájékoztatást nem tartalmazó egyszerűsített döntés hozható, ha a) a hatóság a kérelemnek teljes egészében helyt ad, és az ügyben nincs ellenérdekű ügyfél, vagy a döntés az ellenérdekű ügyfél jogát vagy jogos érdekét nem érinti, vagy b) az kizárólag valamely eljárási cselekmény időpontját határozza meg. Ket. 73. (1) A döntés csak olyan védett adatot tartalmazhat, amelyet az iratbetekintés szabályai szerint megismerhet az, akivel a döntést közlik. A döntést úgy kell megszövegezni, hogy a figyelembe vett védett adat tartalmára annak ismertetése nélkül utaljon. A döntést úgy kell megszövegezni, hogy abból ne legyen levonható következtetés annak a személynek a kilétére vonatkozóan, akinek a természetes személyazonosító adatai és lakcíme zárt kezelését rendelték el. (2) A döntést külön okiratban kell megszövegezni, jegyzőkönyvbe kell foglalni vagy az ügyiratra kell feljegyezni. Külön okiratban kell megszövegezni a döntést, ha azt kézbesítés útján vagy elektronikus úton közlik, vagy ha a szóban közölt döntés kézbesítését az ügyfél kéri. (3) Egy okiratba foglalható a határozat és a végzés, illetve több határozat vagy végzés. Az egy okiratba foglalt döntések rendelkező részét és indokolását döntésenként önállóan kell megszövegezni. Az egybefoglalás az egyes döntések meghozatalára vonatkozó határidőket és a jogorvoslati szabályok alkalmazását nem érinti. Ha a jogorvoslatra jogosult az egybefoglalt határozat és végzés ellen jogorvoslattal él, a határozat elleni jogorvoslat szabályait kell alkalmazni. (4) A jegyzőkönyvbe foglalt vagy az ügyiratra feljegyzett döntésben a 72. (1) bekezdés b) és c) pontjában, d) pont da), dc) dg) alpontjában és g)pontjában foglalt adatokat, ezeken kívül azokat a 72. (1) bekezdés szerinti adatokat kell szerepeltetni, amelyek az iratból nem tűnnek ki. Ket. 74. (1) Ha a kötelezés jellege megengedi, a hatóság részletekben történő teljesítést is megállapíthat. (2) A kötelezett a teljesítési határidő lejárta előtt benyújtott kérelmében annak igazolásával kérheti az elsőfokú hatóságtól a pénzfizetési kötelezettség teljesítésére halasztás vagy a részletekben történő teljesítés (a továbbiakban együtt: fizetési kedvezmény) engedélyezését, hogy rajta kívül álló ok lehetetlenné teszi a határidőre való teljesítést, vagy az számára aránytalan nehézséget jelentene. A fizetési kedvezményre vonatkozó szabályokat megfelelően kell alkalmazni meghatározott cselekmény teljesítésére és meghatározott ingóság kiadására irányuló kötelezettség esetén is. (3) A határidő lejárta után az ügyfél feltéve, hogy a végrehajtást még nem indították meg a (2) bekezdésben meghatározott okból igazolási kérelem egyidejű benyújtásával kérhet fizetési kedvezményt. Ha a hatóság elutasítja az igazolási kérelmet és a fizetési kedvezmény iránti kérelmet, egyidejűleg dönt a végrehajtás megindításáról is. (4) A hatóság meghallgathatja az ellenérdekű ügyfelet, illetve a jogosultat a fizetési kedvezmény engedélyezésével kapcsolatos álláspontjukról. Ket. 75. (1) Ha a hatósági eljárás során lefolytatott egyezségi kísérlet eredményre vezet, a hatóság határozatba foglalja és jóváhagyja az egyezséget, feltéve, hogy az a) megfelel a jogszabályokban foglalt feltételeknek, b) nem sérti a közérdeket, mások jogát vagy jogos érdekét, valamint c) kiterjed a teljesítési határidőre és az eljárási költség viselésére.
5 A hallgatói jogorvoslati kérelmek benyújtásának és elbírálásának rendjéről 3 Ket. 78. (1) A határozatot közölni kell az ügyféllel és azzal, akire nézve az jogot vagy kötelezettséget állapít meg, az ügyben eljárt szakhatósággal és a jogszabályban meghatározott más hatósággal vagy állami szervvel. (2) A végzést azzal kell közölni, akire nézve az rendelkezést tartalmaz, valamint azzal, akinek az jogát vagy jogos érdekét érinti, továbbá jogszabályban meghatározott személlyel vagy szervvel. A hatóság az ügyfél kérelmére egy alkalommal külön illeték vagy díj felszámítása nélkül ad ki másolatot a vele nem közölt végzésről. (5) A hatóság a döntést írásbeli kapcsolattartás esetén hivatalos iratként vagy írásbelinek minősülő elektronikus úton kézbesíti. Telefax útján nem közölhető a határozat és az önállóan fellebbezhető végzés, kivéve ha a döntés közlésére jogosult személy vagy szerv ezt előzetesen kérte vagy ehhez hozzájárult. (10) A döntés közlésének napja az a nap, amelyen azt írásban vagy szóban közölték, vagy a (8) bekezdésben meghatározott módon átadták. A hirdetmény útján közölt döntést a hirdetmény kifüggesztését követő tizenötödik napon kell közöltnek tekinteni. Ket. 79. (1) Ha a postai úton történő kézbesítés azért hiúsul meg, mert a címzett vagy meghatalmazottja úgy nyilatkozik, hogy a küldeményt nem veszi át, az iratot a kézbesítés megkísérlésének napján kézbesítettnek kell tekinteni. (2) Ha az irat a hatósághoz nem kereste jelzéssel érkezik vissza, az iratot az ellenkező bizonyításig a postai kézbesítés második megkísérlésének napját követő ötödik munkanapon kézbesítettnek kell tekinteni. (3) A hatósági döntés kézbesítése esetén a hatóság a (2) bekezdés szerinti kézbesítési vélelem beálltát megalapozó hivatalos irat megküldésével tíz napon belül értesíti az ügyfelet. (4) A kézbesítési vélelem megdöntése iránti kérelmet a címzett a kézbesítési vélelem beálltáról történő tudomásszerzéstől számított tizenöt napon belül, de legkésőbb a kézbesítési vélelem beálltától számított hat hónapos jogvesztő határidőn belül terjeszthet elő. Ha a kézbesítési vélelem következtében jogerőssé vált döntés alapján végrehajtási eljárás indul, a kézbesítési vélelem megdöntése iránti kérelmet a végrehajtási eljárásról történő tudomásszerzéstől számított tizenöt napon belül akkor is elő lehet terjeszteni, ha a kézbesítési vélelem beálltától számított hat hónap eltelt. (5) Nem természetes személy címzett csak akkor terjeszthet elő kézbesítési vélelem megdöntése iránti kérelmet, ha a kézbesítés nem szabályszerűen történt. Természetes személy a kézbesítési vélelem megdöntésére irányuló kérelmét akkor is előterjesztheti, ha önhibáján kívüli okból nem vehette át a hivatalos iratot. (6) A kérelemben elő kell adni azokat a tényeket, illetve körülményeket, amelyek a kézbesítés szabálytalanságát igazolják vagy az önhiba hiányát valószínűsítik. Ha a kérelemnek a hatóság helyt ad, a 67. rendelkezéseit kell megfelelően alkalmazni. (7) A kérelmet az a hatóság bírálja el, amelyik a kézbesítés tárgyát képező iratot kiadmányozta. Nftv. 57. (2) A felsőoktatási intézmény a hallgatóval kapcsolatos döntéseit e törvényben, kormányrendeletben és a szervezeti és működési szabályzatban meghatározott esetben, valamint ha a hallgató kéri írásban közli a hallgatóval. A felsőoktatási intézmény hallgatóval kapcsolatos döntése jogerős, ha a hallgató a (3) bekezdésben meghatározott határidőn belül nem nyújt be jogorvoslati kérelmet, vagy a kérelem benyújtásáról lemondott. Nftv. 58. (1) A hallgató a jogorvoslati kérelem tárgyában hozott határozat bírósági felülvizsgálatát kérheti, annak közlésétől számított harminc napon belül, jogszabálysértésre, illetve hallgatói jogviszonyra vonatkozó rendelkezések megsértésére hivatkozással. E rendelkezések alkalmazásában hallgatói jogviszonyra vonatkozó rendelkezések a jogszabályban, valamint az intézményi dokumentumokban található olyan rendelkezések, amelyek a hallgatóra jogokat és kötelezettségeket állapítanak meg. (2) A bírósági eljárásra a Polgári perrendtartásról szóló törvény közigazgatási perekre vonatkozó szabályait kell alkalmazni. A bíróság a döntést megváltoztathatja. A bíróság az ügyet soron kívül bírálja el. (3) A 57. -t, és az (1) (2) bekezdésben foglaltakat megfelelően alkalmazni kell a) a felsőoktatási intézménybe jelentkezőt, b) a doktoranduszt és a doktorjelöltet, továbbá c) az időközben megszűnt hallgatói jogviszonnyal rendelkezett hallgatót. Nftv. 57. (7) A másodfokú döntés a közléssel jogerős és végrehajtható, kivéve, ha a hallgató a bírósági felülvizsgálatát kérte. Nftv. 57. (6) A tényállás tisztázására, a határidők számítására, az igazolásra, a határozat alakjára, tartalmára és közlésére, a döntés kérelemre vagy hivatalból történő kijavítására, kicserélésére, kiegészítésére, módosítására vagy visszavonására a Ket. rendelkezéseit kell megfelelően alkalmazni. Ket. 65. (1) A napokban vagy munkanapokban megállapított határidőbe nem számít bele a határidő kezdetére okot adó cselekmény vagy körülmény bekövetkezésének, továbbá a közlésnek, a kézbesítésnek, a hirdetmény kifüggesztésének és levételének a napja. (2) A hónapokban vagy években megállapított határidő azon a napon jár le, amely számánál fogva megfelel a kezdőnapnak, ha pedig ez a nap a lejárat hónapjában hiányzik, a hónap utolsó napján.
6 4 A hallgatói jogorvoslati kérelmek benyújtásának és elbírálásának rendjéről (3) Ha a határidő utolsó napja olyan nap, amelyen a hatóságnál a munka szünetel, a határidő a legközelebbi munkanapon jár le. (4) A postán küldött beadvány és megkeresés előterjesztési ideje a postára adás napja. (5) Az elektronikus irat előterjesztésének időpontja az irat elküldésének napja, de az ügyintézési határidő a következő munkanapon kezdődik. (6) A határozott naphoz kötött jogszerzés a nap kezdetén következik be. A határidő elmulasztása vagy a késedelem jogkövetkezményei a határidő utolsó napjának elteltével állnak be. (7) A határidőt kétség esetén megtartottnak kell tekinteni. Ket. 66. (1) Aki az eljárás során valamely határnapot, határidőt önhibáján kívül elmulasztott, igazolási kérelmet terjeszthet elő. (2) Az igazolási kérelemről az a hatóság dönt, amelynek eljárása során a mulasztás történt. A fellebbezésre megállapított határidő elmulasztásával kapcsolatos igazolási kérelmet az első fokú döntést hozó hatóság, a keresetindításra megállapított határidő elmulasztásával kapcsolatos igazolási kérelmet a közigazgatási ügyekben eljáró bíróság bírálja el. (3) Ha a hatóság megtartotta az ügyfelek értesítésére és a határozat közlésére vonatkozó szabályokat, a fellebbezési határidő elmulasztása esetén nincs helye igazolási kérelemnek arra való hivatkozással, hogy az értesítés, illetve a határozat közlése nem postai kézbesítés útján történt. E rendelkezés megfelelően irányadó a bírósági felülvizsgálatot kezdeményező keresetindítással kapcsolatos igazolásra is. (4) Az igazolási kérelmet a mulasztásról való tudomásszerzést vagy az akadály megszűnését követő nyolc napon belül, de legkésőbb az elmulasztott határnaptól vagy az elmulasztott határidő utolsó napjától számított hat hónapon belül lehet előterjeszteni. (5) A határidő elmulasztása esetén az igazolási kérelemmel egyidejűleg pótolni kell az elmulasztott cselekményt is, amennyiben ennek feltételei fennállnak. Ket 67. (1) Ha a hatóság az igazolási kérelemnek helyt ad, az igazolási kérelmet benyújtó személyt eljárásjogi szempontból olyan helyzetbe kell hozni, mintha nem mulasztott volna. Ennek érdekében a hatóság a döntését módosítja vagy visszavonja, az eljárást megszüntető döntésének visszavonása esetén az eljárást folytatja, illetve egyes eljárási cselekményeket megismétel. A döntésnek az igazolási kérelem alapján történő módosítására vagy visszavonására nem irányadók a ban meghatározott korlátozások. Ket. 81/A (1) Ha a döntésben név-, szám- vagy más elírás, illetve számítási hiba van, a hatóság a hibát szükség esetén az ügyfél meghallgatása után kijavítja, ha az nem hat ki az ügy érdemére, az eljárási költség mértékére vagy a költségviselési kötelezettségre. (2) A kijavítást a hatóság a) a döntés eredeti példányára és ha rendelkezésre állnak kiadmányaira történő feljegyzéssel, b) a hibás döntés bevonása mellett a döntés kicserélésével vagy c) kijavító döntés meghozatalával teljesíti. (3) A kijavítás ellen jogorvoslatnak nincs helye. (4) A kijavítást közölni kell azzal, akivel a kijavítandó döntést közölték. Ket. 81/B (1) Ha döntésből jogszabály által előírt kötelező tartalmi elem hiányzik, vagy az ügy érdeméhez tartozó kérdésben nem született döntés, a hatóság a döntést kiegészíti. (2) Nincs helye a döntés kiegészítésének, ha a) a döntés jogerőre emelkedésétől számított egy év már eltelt, vagy b) az jóhiszeműen szerzett és gyakorolt jogot sértene. (3) A kiegészítést a hatóság a) önálló kiegészítő döntéssel és - lehetőség szerint - e ténynek a döntés eredeti példányára és kiadmányaira történő feljegyzésével vagy b) a hiányos döntés bevonása mellett az eredeti döntést és a kiegészítő döntést egységes döntésbe foglalva a döntés kicserélésével teljesíti. (4) A kiegészítés ellen ugyanolyan jogorvoslatnak van helye, mint az eredeti döntés ellen volt. (5) A kiegészítést közölni kell azzal, akivel a kiegészítendő döntést közölték. Ket (1) Ha a hatóság megállapítja, hogy a fellebbezés elbírálására jogosult hatóság, a felügyeleti szerv vagy a közigazgatási ügyekben eljáró bíróság által el nem bírált döntése jogszabályt sért, a döntését módosítja vagy visszavonja. A döntést közölni kell azzal, akivel a módosított vagy visszavont döntést közölték. (2) Az (1) bekezdés szerinti eljárás lefolytatására - az Alkotmánybíróság határozata vagy ügyészi felhívás alapján indított eljárás kivételével - a hatóság csak egy ízben, és ha törvény eltérően nem rendelkezik, a döntés közlésétől számított egy éven belül jogosult. Ha a döntés bírósági felülvizsgálata van folyamatban, a hatóság az érdemi ellenkérelem előterjesztéséig vonhatja vissza a döntését.
7 A hallgatói jogorvoslati kérelmek benyújtásának és elbírálásának rendjéről 5 (3) A döntést a hatósági nyilvántartásba, illetve a hatósági igazolványba felvett téves bejegyzés, valamint az állampolgársági bizonyítvány ténymegállapítása kivételével nem lehet módosítani vagy visszavonni, ha az jóhiszeműen szerzett és gyakorolt jogot sértene. (4) A döntés módosítását vagy visszavonását jogszabály kizárhatja vagy feltételhez kötheti. (5) A döntés ügyészi felhívás nyomán történő módosítására vagy visszavonására a ban foglaltak irányadók. (6) A hatóság döntésének semmisségi ok alapján történő visszavonására a 121. rendelkezéseit kell alkalmazni. A Szegedi Tudományegyetem (a továbbiakban: Egyetem) Szenátusa a nemzeti felsőoktatásról szóló évi CCIV. törvény (a továbbiakban: Nftv.) 2. melléklet II. 3. b) pontjában, illetve az 58. (4) bekezdésében kapott felhatalmazás alapján a hallgatói jogorvoslati kérelmek elbírálásának eljárási rendjét az alábbiakban határozza meg: Általános rendelkezések 1. (1) A hallgató az Egyetem döntése vagy intézkedése, illetve intézkedésének elmulasztása (a továbbiakban együtt: döntés) ellen jogorvoslattal élhet, kivéve a tanulmányok értékelésével kapcsolatos döntést. (2) Eljárás indítható a tanulmányok értékelésével kapcsolatos döntés ellen is, ha a döntés nem az Egyetem által elfogadott követelményekre épült, illetve a döntés ellentétes az Egyetem szervezeti és működési szabályzatában foglaltakkal, vagy megszegték a vizsga megszervezésére vonatkozó rendelkezéseket. (3) A jogorvoslati eljárás indításának joga megilleti az Egyetemre jelentkezőt, a doktoranduszt és a doktorjelöltet, továbbá az időközben megszűnt hallgatói jogviszonnyal rendelkezett hallgatót (továbbiakban: jogosult) is. (4) A kérelemről a Hallgatói Ügyek Jogorvoslati Kollégium (a továbbiakban: Kollégium) tagjai közül választott négy tagú Hallgatói Ügyek Jogorvoslati Kollégiumának Tanácsa dönt. A Hallgatói Ügyek Jogorvoslati Kollégiuma 2. (1) A Hallgatói Ügyek Jogorvoslati Kollégium tagjait a dékánok, illetve a kari hallgatói önkormányzatok javaslata alapján a rektor bízza meg. (2) A Kollégium elnöke: a rektor. A Kollégium tagjai: a) az egyetemi főtitkár, b) a karok 2 2 oktatója, c) a karok 2 2 hallgatója, d) az EHÖK elnöke. (3) A Kollégium póttagjai: a) a karok 2 2 oktatója, b) a karok 2 2 hallgatója. (4) A Kollégium oktató tagjának és póttagjának személyére a kar vezetője, a hallgató tagjainak és póttagjainak személyére a kari hallgatói önkormányzat elnöke tesz javaslatot. (5) Az oktató tagok és póttagok megbízása három évre, a hallgató tagok és póttagok mandátuma egy évre szól. (6) A tagok mandátuma megszűnik: a) a megbízás lejártakor, b) a közalkalmazotti, illetve a hallgatói jogviszony megszűnésekor, továbbá a hallgatói jogviszony szünetelése esetén, c) a tag lemondásával, d) a tag visszahívásával.
8 6 A hallgatói jogorvoslati kérelmek benyújtásának és elbírálásának rendjéről A Hallgatói Ügyek Jogorvoslati Kollégiumának Tanácsa 3. (1) A jogosult által benyújtott kérelmek elbírálására az egyetemi főtitkárból, egy fő oktatóból és kettő fő hallgatóból álló, négy tagú Hallgatói Ügyek Jogorvoslati Kollégiumának Tanácsa továbbiakban Tanács jogosult. A Tanács oktató tagját a Hallgatói Ügyek Jogorvoslati Kollégiumának elnöke, hallgató tagjait az Egyetemi Hallgatói Önkormányzat jelöli ki a Hallgatói Ügyek Jogorvoslati Kollégiumának tagjai közül. A Tanács elnöke az egyetemi főtitkár. (2) A benyújtott jogorvoslati kérelmek számától függően indokolt esetben az egyetemi főtitkár kérelmére a Hallgatói Ügyek Jogorvoslati Kollégiumának elnöke további Tanácso(ka)t állíthat fel az (1) bekezdés szerint. (3) A Tanács tagjai: a) az egyetemi főtitkár, valamint további Tanács(ok) felállítása esetén az egyetemi főtitkár javaslata alapján, a rektor által megbízott ügyvivő elnök(ök), aki(k) az eljáró Tanács(ok) elnöke(i), b) további egy fő oktató tag, akadályoztatása esetén póttag, c) az Egyetemi Hallgatói Önkormányzat által kijelölt kettő fő hallgató tag, akadályoztatásuk esetén póttag, d) kollégiumi ügyekben az oktató tag helyett a Kollégiumi Bizottság elnöke. (4) A jogorvoslati kérelem elbírálója nem lehet az, a) aki a megtámadott döntést hozta, vagy a döntéshozatalt elmulasztotta, b) aki az a) pontban megjelölt személy közeli hozzátartozója, c) akitől az ügy tárgyilagos elbírálása nem várható el. (5) A Tanács munkájában a Hallgatói Ügyek Jogorvoslati Kollégiumának elnöke által újonnan kijelölt (kizáró okkal nem érintett) oktató, vagy az Egyetemi Hallgatói Önkormányzat által újonnan kijelölt (kizáró okkal nem érintett) hallgató tag vesz részt, ha az előzőleg kijelölt taggal szemben a (4) bekezdésben foglalt kizáró ok áll fenn. (6) Kizáró ok fennállása esetén a kizárásról a Tanács többi (három) tagja egyhangú szavazással dönt. Döntése ellen jogorvoslatnak helye nincs. (7) A Tanács akkor határozatképes, ha az ülésen valamennyi tag jelen van, döntéseit nyílt szavazással, többségi döntéssel hozza. (8) További tanács(ok) felállítása esetén a tanácsok közötti egységes joggyakorlat (döntési gyakorlat) kialakítása érdekében a Tanácsok elnökei az egyetemi főtitkárral egyeztetnek. A jogorvoslati kérelem elbírálásának eljárási rendje 4. (1) A jogosult a jogorvoslati kérelmet a döntés közlésétől, ennek hiányában a tudomására jutástól számított tizenöt napon belül nyújthatja be a rektorhoz címezve annál az egyetemi szervnél (személynél), amely a jogorvoslati kérelemmel támadott döntést hozta, illetve a döntéshozatalt elmulasztotta (a továbbiakban: első fokon eljáró szerv). (2) A jogosult a jogorvoslati kérelem előterjesztésére nyitva álló határidőn belül a jogorvoslati jogáról szóban vagy írásban lemondhat, a szóban történő lemondást jegyzőkönyvbe kell foglalni. A jogorvoslati jogról történő lemondó nyilatkozat nem vonható vissza. A jogorvoslati jogról való lemondásnak az első fokon eljáró szervhez történő érkezésének napján az első fokú határozat jogerőre emelkedik. (3) Az első fokon eljáró szerv a jogorvoslati kérelmet az ügy összes iratával a kérelem beérkezésétől számított nyolc napon belül felterjeszti az egyetemi főtitkár részére, kivéve, ha a megtámadott döntést a jogorvoslatban foglaltaknak megfelelően kijavítja, kiegészíti, módosítja vagy visszavonja. A felterjesztés során az első fokon eljáró szerv a jogorvoslati kérelemről kialakított álláspontjáról is nyilatkozhat.
9 A hallgatói jogorvoslati kérelmek benyújtásának és elbírálásának rendjéről 7 5. (1) Ha a jogorvoslati kérelem alapján az első fokon eljáró szerv megállapítja, hogy döntése hallgatói jogviszonyra vonatkozó rendelkezést sért, a döntését a kérelem beérkezésétől számított nyolc napon belül a kérelemnek megfelelően módosítja vagy visszavonja. (2) A jogorvoslat nyomán hozott döntést közölni kell a jogorvoslatot előterjesztő jogosulttal, továbbá azokkal, akikkel a megtámadott döntést közölték. (3) Ha a jogosult a döntéshozatal elmulasztása miatt élt jogorvoslattal, az első fokon eljáró szerv amennyiben megállapítja, hogy mulasztása hallgatói jogviszonyra vonatkozó rendelkezést sért nyolc napon belül a hallgatói jogviszonyra vonatkozó rendelkezéseknek megfelelő döntést hoz. (4) E Szabályzat alkalmazásában hallgatói jogviszonyra vonatkozó rendelkezések: jogszabályban, valamint az intézményi dokumentumokban található olyan rendelkezések, amelyek a hallgatókra jogokat és kötelezettségeket állapítanak meg. 6. (1) A jogorvoslati eljárásban a jogosult meghatalmazottja útján is eljárhat. A meghatalmazást írásba kell foglalni vagy a tárgyaláson jegyzőkönyvbe kell mondani. (2) A meghatalmazott rendelkezik mindazon jogosultságokkal, amelyekkel a jogosult rendelkezik, így különösen betekinthet az ügy irataiba, indítványokat terjeszthet elő, a tanúkhoz, a szakértőhöz kérdéseket intézhet. 7. (1) A Tanács a jogorvoslati kérelmet akkor bírálja el, ha azt a jogosult jogainak megsértésére hivatkozva nyújtotta be és a kérelemben a jogsértést egyértelműen megjelölte. (2) A Tanács méltányosságot nem gyakorol. (3) A jogorvoslati kérelmet előterjesztő jogosult a kérelmét mindaddig visszavonhatja, amíg a Tanács a döntését meg nem hozta. A visszavont jogorvoslati kérelmet újból előterjeszteni nem lehet. Az elsőfokú határozat a visszavonó nyilatkozatnak a Tanácshoz való érkezésének napján jogerőre emelkedik. (4) A Tanács köteles a határozat meghozatalához szükséges tényállást tisztázni, melynek során a jogosultat meghallgathatja. (5) A Tanács üléséről a jogosultat, illetve meghatalmazottját írásban vagy egyéb, az átvételt hitelt érdemlő módon igazoló formában kell értesíteni. Az értesítésben meg kell jelölni a jogosult nevét, a tanácsülés helyét, idejét és tárgyát. A jogosult, illetve meghatalmazottja figyelmét fel kell hívni arra, hogy a személyi igazolványát hozza magával. Az írásbeli értesítéssel azonos hatályú, ha az eljárás során a jelenlévő személyt a Tanács elnöke más időpontban történő megjelenésre kötelezi, ezt az iratra rájegyzi és azt vele aláíratja. (6) A jogosultat az értesítésben figyelmeztetni kell arra, hogy jogában áll álláspontját írásban benyújtani, továbbá tájékoztatni kell arról, hogy a jogorvoslati eljárásban meghatalmazottja is eljárhat. (7) Ha a Tanács ülésén sem a jogosult, sem a meghatalmazottja szabályszerű értesítés ellenére nem jelenik meg, illetve előzetesen írásban jelezte, hogy a személyes meghallgatását nem kívánja, a jogosult személyes meghallgatásától el lehet tekinteni. A jogosultat, illetve meghatalmazottját a tanácsülés elmulasztásának következményeiről az értesítésben tájékoztatni kell. 8. (1) A tanácsülést a Tanács elnöke vezeti. Ügyel a Szabályzat rendelkezéseinek a megtartására, a tárgyalás rendjének megóvására és gondoskodik arról, hogy az eljárásban részt vevő személyek jogaikat gyakorolhassák.
10 8 A hallgatói jogorvoslati kérelmek benyújtásának és elbírálásának rendjéről (2) A Tanács elnökének felkérésére az Egyetem Humánpolitikai és Jogi Igazgatósága írásos szakvéleményével a Tanács rendelkezésére áll. (3) Amennyiben a döntés meghozatalához nincs elég adat, vagy az első fokú döntés meghozatalát követően új tény merül fel, vagy egyébként a tényállás további tisztázása szükséges, a Tanács kiegészítő bizonyítási eljárást folytathat le, melynek keretében iratokat szerezhet be, tanúkat hallgathat meg, szemlét tarthat, szakértői véleményt szerezhet be. A Tanács szabadon választja meg az alkalmazandó bizonyítási eszközt. (4) A tanúként vagy szakértőként meghallgatandó személyeket a Tanács ülésére írásban (beleértve az e- mailt is) vagy szóban (közvetlenül vagy telefonon) meg kell idézni. Az idézésben meg kell jelölni jogorvoslatot előterjesztő jogosult nevét, a tanácsülés helyét, idejét és tárgyát, valamint azt, hogy a címzettet milyen minőségben idézik. A megidézett figyelmét fel kell hívni arra, hogy a személyi igazolványát hozza magával. A szóban történő idézés megtörténtét az ügy irataiban fel kell jegyezni. (5) A tényállás tisztázására egyebekben a közigazgatási hatósági eljárás és szolgáltatás általános szabályairól szóló törvény rendelkezéseit kell alkalmazni. 9. (1) A tanácsülésről jegyzőkönyvet kell készíteni. A jegyzőkönyvet a Tanács elnöke, a jegyzőkönyvezető és a Tanács hallgató tagja írja alá. (2) A jegyzőkönyvben foglaltakat a meghallgatott személyekkel ismertetni és velük alá kell íratni. A meghallgatott személy a jegyzőkönyv kiegészítését vagy helyesbítését kérheti. Az aláírás esetleges megtagadását és ennek okát a jegyzőkönyvben rögzíteni kell. 10. A határidők számítására és az igazolásra a közigazgatási hatósági eljárás és szolgáltatás általános szabályairól szóló törvény rendelkezéseit kell alkalmazni. A határozat 11. (1) A Tanácsnak a határozatát a jogorvoslati kérelemnek és az iratoknak az egyetemi főtitkár részére történő érkezésétől számított 30 napon belül meg kell hoznia. A döntést határozatba kell foglalni és meg kell indokolni. (2) A Tanács a következő döntéseket hozhatja: a) a kérelmet elutasítja, b) a döntés elmulasztóját döntéshozatalra utasítja, c) a döntést megváltoztatja, d) a döntést megsemmisíti és az első fokon eljáró szervet, vagy személyt új eljárásra és új határozat hozatalára utasítja. (3) A Tanács a jogorvoslati kérelmet elutasítja, ha az nem alapos és a megtámadott döntés megfelel a hallgatói jogviszonyra vonatkozó rendelkezéseknek. A Tanács a jogorvoslati kérelmet érdemi vizsgálat nélkül elutasítja, ha az nem a jogosulttól származik, ha a döntéssel szemben nincs helye jogorvoslatnak, ha a jogorvoslati kérelmet nem a jogosult jogainak megsértésére hivatkozással nyújtották be, ha a jogorvoslati kérelem elkésett, illetve a jelen szabályzat 7. (2) bekezdése esetén. (4) A Tanács a döntés elmulasztóját döntéshozatalra utasítja, ha megállapítja, hogy a döntésre jogosult a döntéshozatalt a hallgatói jogviszonyra vonatkozó rendelkezések megsértésével mulasztotta el. (5) Ha a megtámadott döntés hallgatói jogviszonyra vonatkozó rendelkezést sért, és a döntéshez szükséges tények megállapíthatóak, a Tanács a döntést megváltoztatja, ha viszont az érdemi határozat
11 A hallgatói jogorvoslati kérelmek benyújtásának és elbírálásának rendjéről 9 meghozatalához nincs elég adat vagy a tényállás további tisztázása szükséges, a döntést megsemmisíti és az első fokon eljáró szervet, vagy személyt új eljárásra és új határozat hozatalára utasítja. (6) A határozat alakjára, tartalmára és közlésére, a döntés kérelemre vagy hivatalból történő kijavítására, kicserélésére, kiegészítésére, módosítására vagy visszavonására a közigazgatási hatósági eljárás és szolgáltatás általános szabályairól szóló törvény rendelkezéseit kell alkalmazni. 12. (1) A másodfokú döntés a közléssel válik jogerőssé. A jogerős határozat végrehajtható, kivéve, ha a jogosult annak bírósági felülvizsgálatát kéri. (2) A Tanács elnöke a jogorvoslat elbírálása érdekében megküldött iratokat a határozattal együtt a határozat meghozatalát követően három napon belül visszaküldi az első fokon eljáró szervhez, amely haladéktalanul intézkedik a határozat kézbesítése iránt. Bírósági felülvizsgálat 13. (1) A jogosult a Tanács döntésének bírósági felülvizsgálatát kérheti jogszabálysértésre, illetve a hallgatói jogviszonyra vonatkozó rendelkezések megsértésére hivatkozással. A jogosultat a bírósági felülvizsgálat lehetőségéről a határozatban tájékoztatni kell. A tájékoztatásban meg kell jelölni a keresetlevél benyújtásának határidejét és helyét, továbbá utalni kell arra is, hogy a bíróság a Tanács határozatát megváltoztathatja. (2) A jogosultnak a keresetlevelet az első fokon eljáró szervnél a felülvizsgálni kért határozat közlésétől számított harminc napon belül kell benyújtania vagy ajánlott küldeményként postára adnia. (3) Az első fokon eljáró szerv a keresetlevelet az ügy irataival együtt ön napon belül felterjeszti a Tanácshoz, amely azokat a keresetlevélben foglaltakra vonatkozó nyilatkozatával együtt tizenöt napon belül továbbítja a bírósághoz. (4) Ha a jogosult a keresetlevél benyújtására megállapított határidőt elmulasztotta, a Polgári perrendtartásról szóló évi III. törvény szabályai szerint igazolással élhet. Az első fokon eljáró szerv, illetve a Tanács az elkésetten benyújtott keresetlevelet nem utasíthatja el, hanem köteles azt a bírósághoz továbbítani abban az esetben is, ha a jogosult igazolási kérelmet nem terjesztett elő. Záró rendelkezések 14. (1) A jelen Szabályzat a korábban hatályba lépett Hallgatói Jogorvoslati Kérelmek Benyújtásának és Elbírálásának rendjéről szóló szabályzatot, valamint a Szabályzathoz kapcsolódó módosítások év június hó 30. napján lezárt, hatályos szövegét tartalmazza egységes szerkezetben. A Szabályzat rendelkezéseit a folyamatban lévő ügyekben is alkalmazni kell. (2) A módosított Hallgatói Jogorvoslati Kérelmek Benyújtásának és Elbírálásának rendjéről szóló szabályzat a kihirdetés napján lép hatályba. Kihirdetésnek minősül az Egyetem központi honlapján ( történő közzététel. A szabályzat a következő linken érhető el folyamatosan: (3) Az Egyetem Karai és egyéb szervezeti egységei a Szabályzat hatálybalépését követő 60 napon belül vizsgálják felül saját kapcsolódó szabályzataikat és azokat a tárgybeli szabályzatban írtakkal összhangban módosítani kötelesek. Dr. Szabó Gábor s. k. rektor